Es daimasèles seguiren conversant damb es convidadi, en tot convidar-les a béuer damb eres, e dempús l’aufriren ath califa un vin esquist, mès aguest lo refusèc, dident: “Que sò un bon hadj17.” Alavetz era mès joena se lheuèc e botèc dauant d’eth ua tauleta damb incrustacions fines, e ath sòn dessús botèc ua tassa de porcelana de China, e botèc en era aigua dera hònt, que heredèc damb un tròç de gèu e ac barregèc tot damb sucre e aigua de ròses, e dempús l’ac aufric ath califa.